ܐܲܬܪܵܐ ܐܝܼܠܹܗ ܒܹܝܬ ܓܵܘܣܵܐ ܕܥܵܪܹܩ ܠܠܘܵܬܹܗ ܢܝܼܢܸܒ ܟܠ ܐܝܼܡܵܢ ܕܥܵܨܝܵܐ ܐܸܢܲܩܬܵܐ ܒܹܝܬ ܐܸܠܥܹܗ ܘܐܲܝܵܐ ܫܢܝܼܓܼܘܼܬܵܐ ܠܗܵܛܵܐ ܝܠܵܗܿ ܒܡܲܚܢܲܝܬܹܗ ܘܒܕܘܼܟܼܪ̈ܵܢܹܗ ܥܲܬܝܼܩܹ̈ܐ ܘܠܵܐ ܡܸܬܢܵܫܝܵܢܹ̈ܐ ܕܒܲܝܬܵܐ ܫܒܼܝܼܩܵܐ ܘܫܒܼܹܒܹ̈ܐ ܥܲܬܝܼܩܹ̈ܐ ܒܗܸܦܟܵܐ ܕܐܘܼܠܨܵܢܹ̈ܐ ܡܲܪܝܼܪܹ̈ܐ ܕܢܘܼܟܼܪܵܝܘܼܬܵܐ ܐܲܝܟܵܐ ܕܠܲܝܬ ܐܵܦܚܲܕ ܕܕܵܪܹܐ ܠܘܼܟܼ ܫܠܵܡܵܐ ܡܼܢ ܐ݉ܢܵܫܹ̈ܐ ܕܛܠܝܼܩܵܐ ܝܠܹܗ ܡܼܢ ܦܲܐܬܵܝ̈ܗܝ ܪܘܼܫܡܵܐ ܕܐܝܼܬܘܼܬܵܐ ، ܘܗܵܕܟܼܵܐ ܒܸܥܪܵܩܵܐ ܝܠܹܗ ܠܚܕܵܐ ܣܲܒܼܗܘܼܬ ܓܵܙܲܪܬܵܐ ܥܲܡ ܗܿܝ ܢܘܼܟܼܪܵܝܬܵܐ ܕܐܝܼܠܵܗܿ ܐܲܟܼܘܵܬܹܗ ܐܵܟܼܣܢܵܝܬܵܐ ܓܘܼܫܡܲܝ̈ܗܝ ܒܓܵܠܘܼܬܵܐ ܘܪܘܼܚܵܝ̈ܗܝ ܒܐܲܬܪܵܐ ܕܒܸܚܕܵܪܵܐ ܝܠܹܗ ܠܡܲܪܒܥܵܐ ܕܠܵܐ ܝܠܵܗܿ ܡܸܬܡܲܨܝܵܢܝܼܬܵܐ ܕܥܲܪܬܵܐ ܐܸܠܹܗ ܡܼܢ ܒܵܬܲܪ ܦܠܲܛܬܵܐ ܡܼܢܹܗ ، ܐܵܦ ܐܸܢ ܚܸܠܡܹܗ ܚܵܝܵܐ ܝܠܹܗ ܕܕܵܥܹܪ ܘܩܵܒܹܠ ܪܘܼܩܬܵܐ ܕܓܲܡܵܠܵܐ ܒܐܲܬܲܪ ܐܲܒܼ̈ܵܗܵܬܵܐ ܛܵܒܼ ܡܼܢ ܦܘܼܢܵܩܹ̈ܐ ܘܦܲܪ̈ܦܲܥܝܵܬܵܐ ܕܓܵܠܘܼܬܵܐ ، ܐܵܦ ܣܲܒܼܪܹܗ ܚܵܝܵܐ ܝܠܹܗ ܒܛܲܢܵܢܹ̈ܐ ܕܐܘܼܡܬܹܗ ܘܝܸ̈ܡܵܬܵܐ ܕܵܒܼ̈ܚܵܢܝܵܬܵܐ ܐܲܝܟܼ ܝܸܡܹܗ ܘܚܵܬܹܗ ܘܒܲܪܬ ܙܵܘܓܹܗ ܕܡܲܩܘܼܡܹܐ ܝܠܲܝܗܝ ܬܵܘ̈ܠܕܵܬܵܐ ܚܲܕ̈ܬܹܐ ܐܲܝܟܼ ܒܪܘܿܢܹܗ ܦܹܐܪܵܐܕܝܼܠܝ.